CELEX: 32021D0839
Language: et
Date: 2021-05-20 00:00:00
Title: Nõukogu otsus (EL) 2021/839, 20. mai 2021, Euroopa Liidu nimel võetava seisukoha kohta transpordiühenduse piirkondlikus juhtimiskomitees seoses transpordiühendusega seotud teatavate haldus- ja personaliküsimustega

26.5.2021   
               
               
                  ET
               
               
                  Euroopa Liidu Teataja
               
               
                  L 185/27
               
            
         NÕUKOGU OTSUS (EL) 2021/839,
         20. mai 2021,
         Euroopa Liidu nimel võetava seisukoha kohta transpordiühenduse piirkondlikus juhtimiskomitees seoses transpordiühendusega seotud teatavate haldus- ja personaliküsimustega
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artiklit 91 ja artikli 100 lõiget 2 koostoimes artikli 218 lõikega 9,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Transpordiühenduse asutamise leping (edaspidi „leping“) kiideti liidu nimel heaks 4. märtsil 2019 nõukogu otsusega (EL) 2019/392 (1) ja see jõustus 1. mail 2019.
                  
               
                     (2)
                  
                  
                     Lepingu kohaselt moodustati piirkondlik juhtimiskomitee lepingu haldamiseks ja nõuetekohaseks rakendamiseks. Lepingu kohaselt peab piirkondlik juhtimiskomitee vastu võtma eeskirjad transpordiühenduse alalise sekretariaadi töötajate töötingimuste kohta ja otsuse, milles täpsustatakse eelarve täitmise menetlust.
                  
               
                     (3)
                  
                  
                     Piirkondlik juhtimiskomitee võtab peagi vastu otsused transpordiühenduse alalisse sekretariaati mittekuuluvate ja transpordiühenduse koosolekutele osalema kutsutud isikute kulude hüvitamise kohta, transpordiühenduse alalise sekretariaadi töötajate reisi- ja kolimiskulude hüvitamise kohta nende teenistusse asumisel ja teenistuse lõpetamisel ning transpordiühenduse panuse kohta transpordiühenduse alalise sekretariaadi töötajate tervise-, töötus-, pensioni- ja töövõimetuskindlustusse.
                  
               
                     (4)
                  
                  
                     On asjakohane määrata kindlaks liidu nimel piirkondlikus juhtimiskomitees võetav seisukoht, kuna sellised otsused on vajalikud transpordiühenduse alalise sekretariaadi korralikuks toimimiseks ja nad on liidule siduvad,
                  
               ON VASTU VÕTNUD KÄESOLEVA OTSUSE:
         
            Artikkel 1
            
               1.   Transpordiühenduse asutamise lepinguga loodud piirkondlikus juhtimiskomitees liidu nimel võetav seisukoht seoses eeskirjadega järgmistes küsimustes põhineb piirkondliku juhtimiskomitee asjaomaste otsuste eelnõudel: (2)
               
               
                           a)
                        
                        
                           transpordiühenduse alalisse sekretariaati mittekuuluvate ja transpordiühenduse koosolekutele osalema kutsutud isikute kulude hüvitamine;
                        
                     
                           b)
                        
                        
                           transpordiühenduse alalise sekretariaadi töötajate reisi- ja kolimiskulude hüvitamine nende teenistusse asumisel ja teenistuse lõpetamisel ning
                        
                     
                           c)
                        
                        
                           transpordiühenduse panus transpordiühenduse alalise sekretariaadi töötajate tervise-, töötus-, pensioni- ja töövõimetuskindlustusse.
                        
                     
            
               2.   Lõikes 1 osutatud otsuste eelnõude väiksemates muudatustes võivad liidu esindajad piirkondlikus juhtimiskomitees kokku leppida ilma nõukogu täiendava otsuseta.
            
         
         
            Artikkel 2
            Käesolev otsus jõustub selle vastuvõtmise päeval.
         
         
            Brüssel, 20. mai 2021
            
               
                  Nõukogu nimel
               
               
                  eesistuja
               
               A. SANTOS SILVA
            
         
         
            (1)  Nõukogu 4. märtsi 2019. aasta otsus (EL) 2019/392 transpordiühenduse asutamise lepingu Euroopa Liidu nimel sõlmimise kohta (ELT L 71, 13.3.2019, lk 1).
         
            (2)  Vt dokument ST 8040/21 veebilehel http://register.consilium.europa.eu.